Grethe & Carlo Hansen

Slotsgade 40 B - 4800 Nykøbing F.

Tlf. 5485 3070 – 2217 1200


Jens Marius Hansen min Farfar)
Anna Hansigne Hansen (min Farmor)
Født den 19. november 1887
Født den 18. februar 1879

Gift den 15. august 1909

Født den 15. august 1909

Død 


Død 29. maj 1973

Nr. 7 i børneflokken – den iltre – den fandeninvolske – ham der ville diskutere – også slå på tæven, hvis det var nødvendigt.

Han var også igangsætteren, den der gav humøret en ”gang lak” – jo han var god at besøge og god at få besøg af.

Som de øvrige søskende skulle Jens ud og tjene til føden efter sin konfirmation, og Vævergården i Brarup var én af de pladser Jens havde i sin ungdomstid, og det var her han lærte sin kone, Hansigne, at kende.

De tjente sammen her, og det er fra den tid, efterfølgende episode stammer:

Der var skovfest i Nordskoven, og da ballet var forbi opdager Jens, at én af hans søstre var ved at komme i gale hænder,

Jens griber ind og byder fyren på øretæver, og Anna (søster) fortæller, at de inde fra en kornmark kunne høre klaskene, når næverne ramte. 
Både Jens og Christian (bror), vat Feltartellerister som soldat – Hærens stolthed – men også sin mors stolthed, og hun stod længselsesfuldt og kikkede op ad Lundbyvejen, når hun ventede dem hjem på orlov.

Da Jens i sin tid tjente i nærheden af sit hjem, kom han tit hjem og hjalp sin mor med at malke – hun havde nemlig vanskeligt ved at malke på grund af gigt i hænderne.

Som nygifte kom Jens og Hansigne til at bo i læ af Skørringe Østerskov, og grunden hertil var vist, at Hansigne stammede fra Falkerslev eller Horbelev.
Jens var i en periode med til at anlægge Gedserbanen, og når han havde været hjemme om søndagen, skulle han tidligt op mandag morgen – han skulle jo gå på arbejde.

Omkring 1925-26 boede Jens og Hansigne på Kohavevej 11, Nykøbing F. – Jens fik arbejde på Slagteriet, og Hansigne på Bryghuset.

Her gik Vestenborgs køer og græssede lige op til deres havehegn.

Det fortælles også, at de har boet i Vestenborgs arbejdshuse – det var under den spanske syge, hvor de mistede 2 børn.

I hjemmet var der nu 4 børn:

Hans (min Far), der var lærling på Slagteriet

Karen og Ella (der ellers er født Rasmine)

Og den yngste, Grethe, (altid kaldet Søster)

De må have haft hænderne fulde døgnet rundt – 2 arbejdspladser og 4 børn

Jens havde et godt forhold til sine arbejdskammerater. Så godt, at de stemte ham ind i byrådet, som deres repræsentant for Socialdemokratiet,
Han sad i byrådet i 2 perioder, bl.a. i det udvalg, hvorunder renovationen hører. Han giver tilbud på renovationen i Nykøbing F. og får det.

Det giver en stor omvæltning i deres tilværelse, og de flytter til Grønsundsvej 49A . Frederikslyst – og tidligere Eggert Pedersens Planteskole)

Her startes vognmandsforretningen op med 2 spand heste med kuske. 

Jens bliver chef, hestepasser og kører selv et enspænderkøretøj, når det kniber med af få folk.

Hjørnet af Færgestræde-Vestergade bliver i starten hestestald

(her mangler lidt  - som jeg ikke kunne få rede på )

Deres ældste datter, Karen, fik de stor hjælp af. Hendes mand, der døde i en ung alder – efterlod  sig en stor samling af udstoppede fugle, der efter at have været udstillet på Centralbiblioteket, blev givet til Nykøbing F. Kommune

Deres ældste søn, Hans, døde som 49 årig af en blindtarmsbetændelse, der gik over i bughinden..

Jens og Hansigne har haft mange tunge sorger i deres tilværelse, men opnåede som de eneste af søskendeflokken at fejre Diamantbryllup, hvor de dog måtte undvære flere af deres nærmeste.

